Na temelju članka 18. stavka  2. Zakona o Hrvatskoj gorskoj službi spašavanja («Narodne novine“ broj 79/06 i 110/15) i članka 51. Statuta Grada Drniša („Službeni glasnik Grada Drniša“, broj 2/21 i 2/22),  Gradsko vijeće  Grada Drniša na \_\_\_.  sjednici od \_\_.  siječnja 2026. donosi

**P R O G R A M**

**javnih potreba za obavljanje djelatnosti Hrvatske gorske službe spašavanja**

**Stanice Šibenik za 2026. godinu**

**Članak 1.**

Programom javnih potreba za obavljanje djelatnosti Hrvatske gorske službe spašavanja Stanica - Šibenik u 2026. godini ( u daljnjem tekstu: Program) kao temeljne operativne snage sustava civilne zaštite, donosi se plan rasporeda sredstava Proračuna Grada Drniša za 2026. godinu, u dijelu koji se odnosi na financiranje redovite djelatnosti Hrvatske gorske službe spašavanja - Stanice Šibenik ( u daljnjem tekstu HGSS – Stanica Šibenik).

**Članak 2.**

Za ostvarivanje javnih potreba iz članka 1. ovog Programa u Proračunu Grada Drniša za 2026. godinu, osiguravaju se financijska sredstva u iznosu od  5.000,00 EUR.

Raspored financijskih sredstava iz stavka 1. ovog članka obavlja Upravni odjel za gospodarstvo, financije i društvene djelatnosti Grada Drniša.

**Članak 3.**

Financijska sredstva iz članka 2. ovog Programa, u skladu s člankom 5. Zakona o Hrvatskoj gorskoj službi spašavanja, osiguravaju se za financiranje sljedećih djelatnosti HGSS - Stanice Šibenik:

* osiguranje spremnosti i pripravnosti
* razvoj djelatnosti obuke i izgradnje ljudskih kapaciteta
* razvoj tehničko – tehnološke opremljenosti
* akcije potraga i spašavanja
* preventiva, edukacije i promidžba.

**Članak 4.**

Grad Drniš i HGSS - Stanica Šibenik sklopit će ugovor o načinu i uvjetima financiranja aktivnosti iz ovog Programa.

**Članak 5.**

Upravni odjel za gospodarstvo, financije i društvene djelatnosti Grada Drniša, prate i nadziru izvršenje ovog Programa, te namjensko korištenje sredstava iz članka 2. ovog Programa.

**Članak 6.**

HGSS – Stanica Šibenik obvezna je Gradu Drnišu podnijeti godišnje izvješće o izvršenju utrošenih sredstva za realizaciju Programa u roku od 60 dana od isteka poslovne godine.

**Članak 7.**

Ovaj Program stupa na snagu osmog dana od dana objave, a objavit će se u „Službenom glasniku Grada Drniša“.

KLASA: 240-02/26-01/\_

URBROJ: 2182-6-26-\_\_

GRADSKOG VIJEĆE

GRAD DRNIŠ

PREDSJEDNICA

Majdi Pamuković, prof.